**Chris Cornell** (født **Christopher John Boyle** den 20. juli 1964, død 18. mai 2017 i Detroit) var en amerikansk musiker og låtskriver. Cornell er kjent som vokalist i Soundgarden og Audioslave. I begynnelsen var hans sangteknikk en typisk lys og kraftig «metal-stemme».

Etter at Soundgarden ble oppløst i 1997 gav Cornell ut albumet *Euphoria Morning* som soloartist før han i 2000 dannet Audioslave sammen med tre tidligere medlemmer i det da oppløste Rage Against the Machine.

Cornell var også vokalist i Temple of the Dog, et kortvarig sideprosjekt til minne om Mother Love Bone-vokalist Andy Wood. Han startet også bandet Alice Mudgarden som er kjent for å ha spilt inn låten «Right Turn» med Alice in Chains. Denne ble publisert på den akustiske EP-en *Sap*.

15. februar 2007 offentliggjorde Cornell på at han hadde forlatt Audioslave permanent. Han fortalte videre at det var «uløselige personlige konflikter og musikalske forskjeller» som gjorde at han valgte å forlate bandet permanent. «Jeg ønsker de tre andre medlemmene i bandet lykke til i fremtiden,» sa Cornell i pressemeldingen.

5. juni 2007 gav Cornell ut sitt andre soloalbum, *Carry On*, som blant annet inneholder sangen «You Know My Name» fra den 21. Bond-filmen *Casino Royale*.

Cornell døde 18. mai 2017 noen få timer etter en konsert.

Soundgarden (1984–1997)
-----------------------

Utdypende artikkel: Soundgarden

Sammen med Nirvana, Alice in Chains og Pearl Jam var Soundgarden ett av de største[] grungebandene fra Seattle. Soundgarden ble grunnlagt av Chris Cornell, Kim Thayil og Hiro Yamamoto i 1984. I begynnelsen var Cornell både trommeslager og vokalist, men etter hvert kom Scott Sundquist til og tok over trommene. Sundquist var bare med en kort periode. Han sluttet i 1986 og ble erstattet av Matt Cameron. Cameron var tidligere trommeslager i Skin Yard og er i dag trommeslager i Pearl Jam.

I 1987 gav Soundgarden ut sin første EP, *Screaming Life*, og den første singelen «Hunted Down». Den andre EP-en, *Fopp*, ble utgitt i 1988. Begge disse EP-ene ble samlet på albumet *Screaming Life/Fopp* som kom ut i 1990.

Soundgardens første studioalbum, *Ultramega OK*, kom ut i 1988. De gav ut en singel fra platen; «Flower».

Chris Cornell på Montreux Jazz festival
I 1989 lanserte de sitt andre studioalbum; *Louder than Love*. Det ble utgitt to singler fra platen; «Loud Love» og «Hands All Over». Dette var det siste albumet med bassgitaristen Hiro Yamamoto. Han ble senere erstattet av Jason Everman som bare var i bandet en kort periode før han sluttet og ble erstattet av Ben Shepherd.

Med sitt tredje studioalbum, *Badmotorfinger*, kom Soundgardens store gjennombrudd. Dette ble starten på en «gullalder» for bandet. Det ble gitt ut fire singler fra *Badmotorfinger*; «Room A Thousand Years Wide», «Jesus Christ Pose», «Outshined» og «Rusty Cage».

I 1994 ble *Superunknown* gitt ut, og det ble gitt ut fem singler fra platen; «Spoonman», «Black Hole Sun», «The Day I Tried to Live», «My Wave» og «Fell on Black Days». Soundgarden vant sine to første grammypriser for sangene «Black Hole Sun» og «Spoonman». *Superunknown* skilte seg fra Soundgardens tidligere album med et lettere lydbilde og mørkere tekser som omhandlet tematikk som depresjon, selvmord og rusmiddelavhengighet. Sammen med *A-Sides* og *Badmotorfinger* har dette blitt Soundgardens mest solgte album i USA.

I 1996 ble Soundgardens siste studioalbum; *Down on the Upside*, sluppet. Albumet solgte ikke like godt som de to tidligere albumene, men fremdeles nok til å bli klassifisert til platina av RIAA. Det ble gitt ut fire singler; «Pretty Noose», «Burden in My Hand», «Blow Up the Outside World» og «Ty Cobb». «Pretty Noose» ble nominert til en Grammy.

I 1997 ble Soundgardens siste album gitt ut. *A-Sides* var et samlealbum satt sammen av de beste sangene fra de tidligere platene. Det ble også gitt ut en ny singel, «Bleed Together», som ble bandets siste singel. Det har blitt solgt over 700 000 utgaver av albumet. Det betyr at den skal bli sertifisert platina.

Temple of the Dog (1990–1992)
-----------------------------

Utdypende artikkel: Temple of the Dog

Cornell spilte i 1991 inn et album sammen med flere av personene som senere skulle danne bandet Pearl Jam. Bandet kalte seg Temple of the Dog og gav ut et selvtitulert album, som de dediserte til den avdøde Andrew Wood, vokalisten i Mother Love Bone. Sangen «Hunger Strike» av Temple of the Dog er en duett mellom Cornell og vokalisten i Pearl Jam, Eddie Vedder.

Chris Cornell på Konsert i Melkweg i Amsterdam.

Solokarriere (1997–2000)
------------------------

I 1997 begynte Cornell å jobbe med sitt første soloalbum. Dette kalte han *Euphoria Morning*, og platen ble lansert 21. september 1999. Albumet ble ingen salgsmessig suksess. Sangen «Sunshower» ble lagd til filmen «Great Expectations» som kom i 1998. Sangen «Wave Goodbye» dediserte han til vennen Jeff Buckley som døde i 1997. I arbeidet med *Euphoria Morning* skal Buckley ha vært en stor inspirasjon for Cornell.

Audioslave (2000–2007)
----------------------

Utdypende artikkel: Audioslave

I 2000 sluttet vokalisten Zack de la Rocha i bandet Rage Against the Machine. De tre resterende medlemmene i bandet ville fortsette å spille sammen, men trengte en vokalist. De fant etter hvert sammen med Chris Cornell, og sammen startet de bandet Audioslave.

Arbeidet med bandets første album *Audioslave* var problematisk på grunn av Cornells depresjoner og alkoholproblemer. Platen ble etter hvert ferdig, og Cornell fikk hjelp med å ordne opp i sine problemer. Han skal etter dette ikke ha drukket alkohol.

Albumet fikk blandet kritikk og har blitt bandets bestselgende album i USA med 3 x platina. Platen inneholder hits som «Show Me How to Live», «Cochise» og «Like a Stone». Sistnevnte ble Grammy-nominert, og kan regnes som Audioslaves mest populære sang siden den er sertifisert til gull i USA.

I 2004 gikk de igjen i studio og spilte inn sitt andre studioalbum. *Out of Exile* ble gitt ut i 2005 og kom på 1. plass på den amerikanske albumlisten. Kritikerne bemerket Cornells sterke vokal. Dette skal være fordi han hadde sluttet å røyke og drikke alkohol. Det ble gitt ut fire singler; «Be Yourself», «Doesn't Remind Me», «Your Time Has Come» og «Out Of Exile». I etterkant av albumutgivelsen dro bandet på turne i USA, Canada og Cuba, noe som gjør Audioslave til det første amerikanske rockebandet som har spilt på Cuba siden den amerikanske blokaden av landet ble innført.

I 2006 kom platen *Revelations*. Det ble gitt ut to singler fra albumet; «Original Fire» og «Revelations». Etter denne utgivelsen ble bandet oppløst.

Solo igjen (2006–2017)
----------------------

I 2006 begynte Cornell arbeidet med en sang til den nye James Bond filmen *Casino Royale*. Sangen kalte han «You Know My Name». Dette er den første James Bond-sangen som har hatt forskjellig navn fra filmen den er tittelsang for siden *Octopussy* i 1983, og Cornell er den første mannen som har sunget en James Bond-sang siden *The Living Daylights* i 1987. Sangen var den første han lagde til albumet *Carry On*.

5. juni 2007 gav Cornell ut albumet *Carry On*. Det kom på 17.-plass på den amerikanske Billboard-listen. Han hadde laget mange av sangene før han ble med i Audioslave, men da de gav ut sitt debutalbum, bestemte han seg for å ta en pause fra soloalbumet og jobbe aktivt med Audioslave i stedet for.

I 2006 hadde Cornell en konsert i O-Baren i Sverige. Konserten ble tatt opp og senere utgitt under navnet *Chris Cornell:Unplugged in Sweden*. Cornell spiller her sanger fra Soundgarden, Audioslave, Temple of the Dog og andre artister.

Sommeren 2007 spilte Chris Cornell på Quart-festivalen.

Priser og nominasjoner
----------------------

### Nominasjoner

* Grammypris i 1999 i klassen «Beste rockevokal» for sangen «Can't Change Me».
* Grammypris i 2008 i klassen «Beste sang skrevet for film, TV eller andre visuelle media» for sangen «You Know My Name» fra filmen *Casino Royale*

Anerkjennelse
-------------

* Magasinet Hit Parader kåret Cornell til den fjerde beste vokalisten i sin kåring av de hundre beste metalvokalistene i historien.

Diskografi
----------

|  |  |
| --- | --- |
| **Soundgarden**

Utdypende artikkel: Soundgardens diskografi
* 1988: *Ultramega OK* (SST)
* 1989: *Louder than Love* (A&M)
* 1991: *Badmotorfinger* (A&M)
* 1994: *Superunknown* (A&M)
* 1996: *Down on the Upside* (A&M)
* 1997: *A-Sides* (A&M)

**Temple of the Dog*** 1991: *Temple of the Dog – (A&M)*
 | **Audioslave**

Utdypende artikkel: Audioslave diskografi
* 2002: *Audioslave – (Epic)*
* 2005: *Out of Exile – (Epic/Interscope)*
* 2006: *Revelations – (Epic/Interscope)*

**Individuelle utgivelser**

Utdypende artikkel: Chris Cornell diskografi
* 1999: *Euphoria Morning* (Interscope)
* 2007: *Carry On* (Suretone/Interscope)
* 2009: *Scream* (Produsert av Timbaland) (Mosley/Interscope)
 |

Referanser
----------

1. 1 2 3   Le Monde, Le Monde ID disparitions/article/2017/05/18/chris-cornell-l-ancien-chanteur-de-soundgarden-est-mort\_5129686\_3382.html[Hentet fra Wikidata]
2. ↑   GeneaStar, GeneaStar person-ID boylec[Hentet fra Wikidata]
3. ↑   Autorités BnF, BNF-ID 140267386[Hentet fra Wikidata]
4. ↑   Encyclopaedia Metallum, Encyclopaedia Metallum artist-ID 14831, besøkt 9. oktober 2017[Hentet fra Wikidata]
5. ↑   www.rollingstone.fr[Hentet fra Wikidata]
6. ↑   www.autopsyfiles.org[Hentet fra Wikidata]
7. ↑   en.wikipedia.org[Hentet fra Wikidata]
8. ↑   *Montreux Jazz Festival Database*, Wikidata Q99181182
9. ↑   *Montreux Jazz Festival Database*, Montreux Jazz Festival konsert ID 3894, Wikidata Q99181182
10. ↑   *Montreux Jazz Festival Database*, Montreux Jazz Festival konsert ID 3616, Wikidata Q99181182
11. ↑  Berman, Taylor. «Chris Cornell Police Report Details the Hours Before Singer's Death». *Spin*.
12. ↑  «Chris Cornell døde brått onsdag». *VG*. 18. mai 2017. Besøkt 18. mai 2017.
13. ↑  MTV om Audioslaves oppløsning
14. ↑  «AP: Chris Cornell tok sitt eget liv». *VG* **(norsk)**. Besøkt 3. juni 2017.
15. ↑  Grammyprisen i 1995
16. 1 2  Databasesøk i RIAA Arkivert 24. september 2015 hos Wayback Machine.
17. ↑  Grammyprisen i 1997
18. ↑  All Music Guide om Temple of the Dog
19. ↑  «Artikkel om Cornells alkoholproblemer». Arkivert fra originalen 30. september 2007. Besøkt 23. april 2008.
20. 1 2  Artikkel om Cornells alkoholproblemer Arkivert 30. september 2007 hos Wayback Machine.
21. ↑  Databasesøk i RIAA
22. ↑  Grammynominasjoner i 2003
23. ↑  Databasesøk i RIAA
24. ↑  Billboard 200[*død lenke*]
25. ↑  Om Audioslaves konsert på Cuba
26. ↑  Carry On på 17.-plass på Billboard 200[*død lenke*]
27. ↑  Grammyprisen i 1999
28. ↑  Grammyprisen i 2008
29. ↑  Hit Parade sin kåring av beste metalvokalist Arkivert 6. juni 2011 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Chris Cornell – kategori av bilder, video eller lyd på Commons Rediger på Wikidata

* (en) Chris Cornell – galleri av bilder, video eller lyd på Commons Rediger på Wikidata
* (en) Chris Cornell på Internet Movie Database Rediger på Wikidata

* (en) Chris Cornell hos The Movie Database Rediger på Wikidata
* (en) Chris Cornell på Apple Music Rediger på Wikidata

* (en) Chris Cornell på Discogs Rediger på Wikidata

* (en) Chris Cornell på MusicBrainz Rediger på Wikidata

* (en) Chris Cornell på Encyclopaedia Metallum Rediger på Wikidata

* (en) Chris Cornell på SoundCloud Rediger på Wikidata

* (en) Chris Cornell på Spotify Rediger på Wikidata

* (en) Chris Cornell på Songkick Rediger på Wikidata

* (en) Chris Cornell på Last.fm Rediger på Wikidata

* (en) Chris Cornell på Genius — sangtekster Rediger på Wikidata

* (en) Chris Cornell på AllMusic Rediger på Wikidata
* Chris Cornell på Twitter Rediger på Wikidata

* Chris Cornell på Facebook Rediger på Wikidata

* Chris Cornell på Instagram Rediger på Wikidata

* Chris Cornell på YouTube Rediger på Wikidata

* Chris Cornell på YouTube Rediger på Wikidata

* Chris Cornell på Myspace Rediger på Wikidata

 Wikiquote: Chris Cornell – sitater

| * v
* d
* r
Chris Cornell |
| --- |
| Studioalbum | 
* *Euphoria Morning* (1998)
* *Carry On* (2007)
* *Scream* (2009)

 |
| Konsertalbum | 
* *Chris Cornell:Unplugged in Sweden* (2006)

 |
| Singler | 
* «Flutter Girl»
* «Can’t Change Me»
* «Preaching the End of the World»
* «You Know My Name»
* «No Such Thing»
* «She'll Never Be Your Man»
* «Arms Around Your Love»

 |
| Relaterte artikler | 
* Audioslave
* Soundgarden

 |

| * v
* d
* r
Temple of the Dog |
| --- |
| Medlemmer | 
* Eddie Vedder
* Jeff Ament
* Stone Gossard
* Mike McCready
* Matt Cameron
* Chris Cornell

 |
| Studioalbum | 
* *Temple of the Dog*

 |
| Singler | 
* «Hunger Strike»
* «Say Hello 2 Heaven»
* «Pushin Forward Back»

 |
| Relaterte artikler | 
* Grunge
* Soundgarden
* Mother Love Bone
* Wellwater Conspiracy
* Green River
* Pearl Jam
* Audioslave
* Hater

 |

| * v
* d
* r
Soundgarden |
| --- |
| 
* **Chris Cornell**
* **Kim Thayil**
* **Matt Cameron**
* **Ben Shepherd**

* Hiro Yamamoto
* Jason Everman
* Scott Sundquist

 |
| Studioalbum | 
* *Ultramega OK* (1988)
* *Louder than Love* (1989)
* *Badmotorfinger* (1991)
* *Superunknown* (1994)
* *Down on the Upside* (1996)
* *King Animal* (2012)

 |
| EP-er | 
* *Screaming Life* (1987)
* *Fopp* (1988)
* *Loudest Love* (1990)
* *SOMMS* (1992)
* *Songs from the Superunknown* (1995)

 |
| Samlealbum | 
* *Screaming Life/Fopp* (1990)
* *A-Sides* (1997)

 |
| Videografi | 
* *Louder Than Live* (1990)
* *Motorvision* (1992)

 |
| Singler | 
* «Hunted Down»
* «Flower»
* «Loud Love»
* «Hands All Over»
* «Room A Thousand Years Wide»
* «Jesus Christ Pose»
* «Outshined»
* «Rusty Cage»
* «Spoonman»
* «The Day I Tried to Live»
* «Black Hole Sun»
* «My Wave»
* «Fell on Black Days»
* «Pretty Noose»
* «Burden in My Hand»
* «Blow Up the Outside World»
* «Ty Cobb»
* «Bleed Together»

 |
| Relatert | 
* Mudhoney
* Grunge
* Green River
* Alice Mudgarden
* Alice in Chains
* Temple of the Dog
* Pearl Jam
* Audioslave
* Nirvana
* Diskografi

 |
| Kategori | 
* Grunge-band
* Grunge-musikere
* Grunge-sanger
* Grunge-album
* Soundgarden

 |

| * v
* d
* r
Audioslave |
| --- |
| 
* **Chris Cornell**
* **Tom Morello**
* **Tim Commerford**
* **Brad Wilk**

 |
| Studioalbum | 
* *Audioslave* (2002)
* *Out of Exile* (2005)
* *Revelations* (2006)

 |
| Singler | 
* *Cochise* (2002)
* *Like a Stone* (2003)
* *Show Me How to Live* (2003)
* *I Am the Highway* (2004)
* *What You Are* (2004)
* *Be Yourself* (2005)
* *Your Time Has Come* (2005)
* *Doesn’t Remind Me* (2005)
* *Out of Exile* (2006)
* *Original Fire* (2006)
* *Revelations* (2006)

 |
| Videografi | 
* *Audioslave* (2003)
* *Live in Cuba* (2005)

 |
| Relatert | 
* Rage Against the Machine
* Soundgarden
* Axis of Justice
* Epic Records
* Interscope Records
* The Nightwatchman
* Diskografi

 |

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |